SET พลิกปิดบวก 5 จุด หลัง “กกต.” แถลงผลเลือกตั้ง ลุ้นพรุ่งนี้วิ่งต่อ ทะลุ 1,636 จุด
SET พลิกปิดบวก 5 จุด หลัง "กกต." แถลงผลเลือกตั้ง ลุ้นพรุ่งนี้วิ่งต่อ ทะลุ 1,636 จุด โดยดัชนีปิดตลาดวันนี้ ที่ระดับ 1,634.25 จุด บวก 4.85 จุด หรือ 0.30% มูลค่าการซื้อขาย 4.8 หมื่นล้านบาท
28 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,634.25 จุด บวก 4.85 จุด หรือ 0.30% มูลค่าการซื้อขาย 4.8 หมื่นล้านบาท
10 หุ้นดันดัชนีวันนี้

ด้าน นายธีรวุฒิ กานต์นิภากุล ผู้อำนวยการอาวุโสฝ่าย Equity Derivative บล.ซีจีเอส-ซีไอเอ็มบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นหลังจากที่คณะกรรมการการเลือกตั้ง (กกต.) ได้ประกาศผลคะแนนเลือกตั้งทำให้ตลาดฯผ่อนคลายได้บ้างเล็กน้อย แม้ยังต้องรอดความชัดเจนเกี่ยวกับทิศทางการเมืองต่อไป
ทั้งนี้ วันนี้จะเห็นได้ว่าหุ้นจำพวก Defensive ได้ขยับตัวขึ้นมา ไม่ว่าจะเป็นหุ้นในกลุ่มสื่อสาร, กลุ่มโรงไฟฟ้า และกลุ่มโรงพยาบาล ซึ่งเป็นการโยกมาเล่นหุ้นในกลุ่มพวกนี้ในช่วงที่รอความชัดเจนทางการเมือง เพราะไม่ว่าผลจะออกมาอย่างไร หุ้นพวก Defensive ก็ไม่ค่อยได้รับผลกระทบ
ส่วนตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบคละกัน โดยต่างก็ยังรอดูความคืบหน้าการถอนตัวของอังกฤษออกจากสหภาพยุโรป (Brexit), สงครามการค้าระหว่างสหรัฐฯ และจีน, ตัวเลขเศรษฐกิจของสหรัฐฯ เป็นต้น
สำหรับแนวโน้มการลงทุนในวันพรุ่งนี้ (29 มี.ค.) นายธีรวุฒิ กล่าวว่า ในช่วงเช้าตลาดฯอาจมีลุ้นรีบาวด์ได้ แต่ในช่วงบ่ายก็อาจเผชิญแรง Take profit พร้อมให้แนวรับ 1,628-1,620 จุด ส่วนแนวต้าน 1,636-1,645 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
CPALL มูลค่าการซื้อขาย 2,319.41 ล้านบาท ปิดที่ 74 บาท ราคาไม่เปลี่ยนแปลง
PTT มูลค่าการซื้อขาย 2,309.84 ล้านบาท ปิดที่ 48 บาท เพิ่มขึ้น 0.25 บาท
STEC มูลค่าการซื้อขาย 1,660.21 ล้านบาท ปิดที่ 23.80 บาท เพิ่มขึ้น 0.10 บาท
BDMS มูลค่าการซื้อขาย 1,557.87 ล้านบาท ปิดที่ 24.60 บาท เพิ่มขึ้น 0.40 บาท
AOT มูลค่าการซื้อขาย 1,236.08 ล้านบาท ปิดที่ 67.75 บาท ราคาไม่เปลี่ยนแปลง
 
ตลาดหุ้นเอเชีย
